CELEX: C2006/212/64
Language: el
Date: 2006-09-02 00:00:00
Title: Υπόθεση T-183/06: Προσφυγή της Πορτογαλικής Δημοκρατίας κατά Επιτροπής, που ασκήθηκε στις 11 Ιουλίου 2006

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/36
            
         Προσφυγή της Πορτογαλικής Δημοκρατίας κατά Επιτροπής, που ασκήθηκε στις 11 Ιουλίου 2006
   (Υπόθεση T-183/06)
   (2006/C 212/64)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Πορτογαλική Δημοκρατία (Λισσαβώνα, Πορτογαλία) (εκπρόσωποι: L. Fernandes, πληρεξούσιος, C. Botelho Moniz, advogado, και E. Maia Cadete, advogado)
   
      Καθής: Επιτροπή
   Αιτήματα της προσφεύγουσας
   
               —
            
            
               να ακυρώσει την απόφαση 2006/334/ΕΚ της Ευρωπαϊκής Επιτροπής, της 28ης Απριλίου 2006, για την απόρριψη του αιτήματος κοινοτικής χρηματοδότησης ορισμένων δαπανών τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, καθ' ο μέρος εφαρμόζει στην Πορτογαλία χρηματοδοτική διόρθωση κατά 100 % στον τομέα του λιναριού, ύψους 3.135.348,71 ευρώ·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η υπό κρίση στρέφεται κατ' αποφάσεως της Επιτροπής των Ευρωπαϊκών Κοινοτήτων, της 28ης Απριλίου 2006, για την απόρριψη του αιτήματος κοινοτικής χρηματοδότησης ορισμένων δαπανών τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, καθ' ο μέρος εφαρμόζει στην Πορτογαλία χρηματοδοτική διόρθωση κατά 100 % στον τομέα του λιναριού, ύψους 3.135.348,71 ευρώ, στο πλαίσιο του καθεστώτος που δημιουργήθηκε με τον κανονισμό (ΕΟΚ) 1164/89 της Επιτροπής, της 28ης Απριλίου 1989, για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη (1).
   
      (1)  ΕΕ L 121, της 29.4.1989, σ. 4